10.01.2015.

**Atbilde uz kandidāta uzdoto jautājumu**

**Jautājums:**

* 1. Kandidāts, personālsabiedrība un visi personālsabiedrības biedri (ja pieteikumu iesniedz personālsabiedrība) vai visi piegādātāju apvienības dalībnieki (ja pieteikumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
  2. Kandidātam pēdējo 3 (trīs) gadu laikā ir pieredze šādu piegāžu realizēšanā:
     1. ir izpildījis vismaz 1 (vienu) līgumu par biroja mēbeļu piegādi un uzstādīšanu ar kopējo līgumcenu vismaz EUR 1 000 000 (viens miljons eiro) apmērā, neieskaitot pievienotās vērtības nodokli;
     2. ir veikta vismaz 1 (viena) gatavu biroja mēbeļu piegāde (krēsli, galdi, skapji) ar kopējo apjomu vismaz 2000 mēbeļu vienības;
     3. ir veiktas vismaz 3 (trīs) auditoriju ar stacionāriem krēsliem piegādes ar kopējo apjomu vismaz 1500 mēbeļu vienības;
     4. ir veiktas vismaz 3 (trīs) pēc pasūtītāja individuāla projekta izgatavotu un uzstādītu nestandarta biroja mēbeļu (piemēram, klientu apkalpošanas letes, dokumentu plauktu sistēmas, semināru telpu galdi) piegādes, kur katra atsevišķā piegādes summa ir vismaz EUR 30 000 (trīsdesmit tūkstoši eiro) apmērā.
  3. Kandidāta likviditātes kopējam koeficientam (apgrozāmie līdzekļi /īstermiņa saistības) uz 2014.gada 31.decembri jābūt ne mazākam par 1,00 (viens komats nulle nulle).
  4. Kandidāta vidējais pēdējo 3 (trīs) gadu finanšu apgrozījums ir ne mazāks kā EUR 2 000 000 (divi miljoni eiro). Ja pieteikumu iesniedz personālsabiedrība vai personu apvienība, kandidāta vidējais pēdējo 3 (trīs) gadu finanšu apgrozījums tiek aprēķināts no visu personu apvienības dalībnieku kopējā katra atsevišķā gada apgrozījuma.

Vai iespējams augstāk minētos punktus koriģēt? Lai veiksmīgi startētu Jūsu izsludinātajā iepirkumā un aprīkotu jauno ēku ar ergonomiskām, kvalitatīvām un ekonomiski izdevīgām mēbelēm, šie punkti ir jārediģē.

**Atbilde:**

Pasūtītājs paskaidro, ka slēgtā konkursa nolikuma 13.punktā ietvertās kvalifikācijas prasības ir noteiktas, ņemot vērā to, kādas spējas ir objektīvi nepieciešamas iepirkuma līguma sekmīgai izpildei iepirkuma priekšmeta 2.daļā, līdz ar to Pasūtītāja ieskatā nav nepieciešams grozīt slēgtā konkursa nolikuma 13.punktā noteiktās kvalifikācijas prasības.

Slēgta konkursa nolikuma 13.punktā ietvertās kvalifikācijas prasības ir noteiktas, ņemot vērā aprīkojamā objekta platību un specifiku, kā arī ievērojot to, kādas tehniskās un profesionālās iespējas potenciālajiem kandidātiem būtu objektīvi nepieciešamas iepirkuma līguma izpildei iepirkuma priekšmeta 2.daļā.

Jāņem vērā, ka samērā īsā laika posmā plānots piegādāt un uzstādīt lielu dažāda veida mēbeļu apjomu. Līdz ar to Pasūtītāja ieskatā noteiktās prasības ir samērīgas attiecībā pret līguma priekšmetu.